**„Българска фондова борса” АД**

**Информация за стартиране на процедура за номиниране на кандидати за членове на Съвета на директорите на „****Българска фондова борса” АД**

Комитетът за подбор на кандидати при „Българска фондова борса” АД, създаден и функциониращ на основание чл. 158, ал. 3, във връзка с чл. 62 и чл. 63 от ЗПФИ, в съответствие с чл.7 от Правила за провеждане на конкурс за номиниране и за избор на членове на Съвета на директорите на „Българска фондова борса” АД, приети със Заповед на министъра на финансите № 510 от 23.07.2020 г. публикува следната информация:

**І. Начална дата и краен срок за номиниране на кандидати за членове на Съвета на директорите на „Българска фондова борса” АД:**

**Начална дата:** 30.07.2020 г.

**Краен срок:** 04.08.2020 г.

**ІІ. Изискванията към кандидатите:**

С оглед спецификата на осъществяваните от БФБ дейности членовете на Съвета на директорите следва да отговарят на предвидените в специалните закони изисквания към ръководните органи на:

1. публично дружество - чл. 116а **1** от ЗППЦК;
2. пазарен оператор на регулиран пазар на финансови инструменти – чл. 158 от ЗПФИ и Насоките на Европейския орган по ценни книжа и пазари (ЕSMA) относно ръководния орган на пазарни оператори и доставчици на услуги за докладване на данни;
3. доставчик на услуги за докладване на данни – чл. 207 от ЗПФИ и Насоките на ЕSMA .
4. С оглед на статута на БФБ като публично предприятие по смисъла на чл. 2, ал. 1 от ЗПП, членовете на Съвета на директорите следва да отговарят и на изискванията към органите за управление и контрол, предвидени в глава пета на ЗПП.

**ІІІ. Критерии за подбор:** Критерии за подбор при номиниране на кандидати за членове на Съвета на директорите на БФБ са:

1. висше образование - магистър - икономическа специалност в областта на финансите и/или икономиката; специалност „Право“; специалност „Информационни технологии“; или специалност „Бизнес администрация“;

2. минимум пет години професионален опит, в т.ч.:

а) три години в дружества от небанковия финансов сектор или в банки, при положение че задълженията му са били свързани с основната дейност на тези дружества или

б) три години в държавни институции или други публичноправни субекти, чиито основни функции включват регулации на банковия и/или небанковия финансов сектор;

3. добра репутация съгласно чл. 34, ал. 5 от ППЗПП.

**ІV. Необходими документи:**

* Свидетелство за съдимост;
* Автобиография (CV)
* Диплома за завършено висше образование, в съответствие с критериите за подбор;
* Други документи, удостоверяващи професионален опит и квалификация в съответната област;
* Концепция за развитието на дружеството.

**За удостоверяване на обстоятелства, за които не е предвиден изричен документ се представя съответна декларация.**

1. **Ред, начин и срок за представяне на изискуемите документи и начин на комуникация с Комитета.**

Документите се представят от лицата по чл.7, ал.1 от Правилата за провеждане на конкурс за номиниране и за избор на членове на Съвета на директорите на „Българска фондова борса” АД в Деловодството на „Българска фондова борса” АД, адресирани до Комитета за подбор на кандидати.

Допълнителна информация относно процедурата кандидатите могат да получат чрез запитване, подадено на имейла на Борсата: [bse@bse-sofia.bg](mailto:bse@bse-sofia.bg) .

Правилата за провеждане на конкурс за номиниране и за избор на членове на Съвета на директорите на „Българска фондова борса” АД, можете да намерите на следния интернет адрес: [www.bse-sofia.bg](http://www.bse-sofia.bg).